Aleksandr Kojuxov. Aleksandr Valentinovich Kojuxov (1965-yil 29-avgust – 1996-yil 13-oktyabrda vafot etgan) – sovet va oʻzbekistonlik sobiq professional futbolchi. Faoliyati davomida himoyachi pozitsiyasida oʻynagan. Biografiya. Toshkent shahridagi 107-maktabni tamomlagan. Futbolchilik faoliyatini 1983-yilgi mavsum „Sohibkor“ jamoasida boshlagan. 1985-yilgi mavsumda Jizzaxning „Zvezda“ jamoasida bir mavsum davomida oʻynagan. „Paxtakor“ tarkibida SSSR birinchi ligasi (1987—1989) va Oʻzbekiston Oliy ligasi (1992) dagi oʻyinlari bilan tanilgan. Oʻzbekiston SSR terma jamoasi tarkibida 1986-yilda SSSR xalqlari Spartakiadasining kumush medali sovrindori boʻlgan. 1992-yil 28-iyun kuni Oʻzbekiston terma jamoasi safida Turkmaniston terma jamoasiga qarshi maydonga tushgan. 1995-yilg Malayziyaning Melaka jamoasi bilan shartnoma imzolagan va Malayziya chempionatida oʻynash uchun Janubiy-Sharqiy Osiyoga uchib ketgan. 1996-yil 13-oktyabrda Aleksandr Kojuxov Kuala Terengganu shahridagi koʻp qavatli uyning, 13-qavatida uyining derazasi ostida oʻlik holda topilgan. 41 yoshli beva ayol Bellaning soʻzlariga koʻra, 13-oktyabr yakshanba kuni ertalab uygʻonganida, yotoqxonada qon izlarini koʻrgan (Aleksandr dastlab ustara bilan tomirlarni ochishga harakat qilgan). Biroz vaqt oʻtgach, u balkonga chiqqanida, jasadni koʻrgan. Oʻlim sabablari nomaʼlumligicha qolgan. Kojuxovning birinchi turmushidan farzandi bor edi, Bella bilan farzandlari yoʻq edi.